CELEX: 31986R2372
Language: el
Date: 1986-07-24 00:00:00
Title: Κανονισμός (ΕΟΚ) αριθ. 2372/86 του Συμβουλίου της 24ης Ιουλίου 1986 που τροποποιεί τον κανονισμό (ΕΟΚ) αριθ. 1465/86 για τον καθορισμό, για την περίοδο εμπορίας 1986/87, των μηνιαίων προσαυξήσεων της τιμής κατωφλίου για την ενεργοποίηση της τιμής στόχου και της ελάχιστης τιμής για τα πίσα, τα κουκιά και τα φούλια

Avis juridique important

|

31986R2372

Κανονισμός (ΕΟΚ) αριθ. 2372/86 του Συμβουλίου της 24ης Ιουλίου 1986 που τροποποιεί τον κανονισμό (ΕΟΚ) αριθ. 1465/86 για τον καθορισμό, για την περίοδο εμπορίας 1986/87, των μηνιαίων προσαυξήσεων της τιμής κατωφλίου για την ενεργοποίηση της τιμής στόχου και της ελάχιστης τιμής για τα πίσα, τα κουκιά και τα φούλια  

Επίσημη Εφημερίδα αριθ. L 206 της 30/07/1986 σ. 0001

***** ΚΑΝΟΝΙΣΜΟΣ (ΕΟΚ) αριθ. 2372/86 ΤΟΥ ΣΥΜΒΟΥΛΙΟΥ  της 24ης Ιουλίου 1986  που τροποποιεί τον κανονισμό (ΕΟΚ) αριθ. 1465/86 για τον καθορισμό, για την περίοδο εμπορίας 1986/87, των μηνιαίων προσαυξήσεων της τιμής κατωφλίου για την ενεργοποίηση της τιμής στόχου και της ελάχιστης τιμής για τα πίσα τα κουκιά και τα φούλια  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), όπως τροποποιήθηκε τελευταία από τον κανονισμό (ΕΟΚ) αριθ. 1485/86 (2), και ιδίως το άρθρο 2α,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1465/86 (3) προβλέπει έξι μηνιαίες προσαυξήσεις της τιμής στόχου, της ελάχιστης τιμής και της τιμής κατωφλίου για την ενεργοποίηση για τα πίσα, τα κουκιά και τα φούλια κατά την περίοδο εμπορίας 1986/87·  ότι, προκειμένου να γίνει ομαλότερη η διάθεση της κοινοτικής παραγωγής πίσων, κουκιών και φουλιών, είναι απαραίτητο, με βάση την αποκτηθείσα πείρα, να παραταθεί η περίοδος κατά την οποία πραγματοποιούνται οι μηνιαίες προσαυξήσεις από 6 σε 8 μήνες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 και στο άρθρο 2 παράγραφος 2 του κανονισμού (ΕΟΚ) αριθ. 1465/86, η λέξη «έξι» αντικαθίσταται από τη λέξη «οκτώ».  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1986.  Για το Συμβούλιο  Ο Πρόεδρος  A. CLARK  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 151 της 10. 6. 1985, σ. 7.  (3) ΕΕ αριθ. L 133 της 21. 5. 1986, σ. 23.